<http://schema.org/articleBody>
"Si un exguanyador del Planeta llan\u00E7a un rumor sobre el guanyador del Planeta, pots sospitar que t\u00E9 informaci\u00F3 privilegiada. &amp;quot;Elvira Lindo guanya el Planeta&amp;quot;, va piular divendres a la tarda Luc\u00EDa Etxebarria. Tres hores m\u00E9s tard, un altre tuit d&amp;#039;Etxebarria deia: &amp;quot;Elvira Lindo desmenteix que s&amp;#039;hagi presentat al Planeta. La meva bola de cristall funciona pitjor que una BlackBerry&amp;quot;. Dissabte al mat\u00ED, el periodista Jordi Gonz\u00E1lez escrivia, tamb\u00E9 al Twitter: &amp;quot;M&amp;#039;arriba que aquesta nit Elvira Lindo guanyar\u00E0 el premi Planeta&amp;quot;. Si una cosa tinc clara a mitja tarda \u00E9s que la Lindo no recollir\u00E0 cap guard\u00F3: ella mateixa ha apagat el rumor via Facebook. &amp;quot;No m&amp;#039;hi he presentat, aix\u00ED que deixem el tema. Ai, quines ganes que tenim de cridar l&amp;#039;atenci\u00F3&amp;quot;. I quina incontin\u00E8ncia que tenim tots plegats a les xarxes socials: tres hores abans que es coneguin oficialment, els noms del guanyador i la finalista (no \u00E9s germana de la Carme, com especula Isabel-Clara Sim\u00F3, sin\u00F3 de la desapareguda Dulce Chac\u00F3n) ja circulen alegrement pel Twitter. Secret virtual \u00E9s tan ox\u00EDmoron com guerra humanit\u00E0ria o intel\u00B7lig\u00E8ncia militar.Al Palau de Congressos, Luc\u00EDa Etxebarria (que no t\u00E9 BlackBerry, sin\u00F3 iPhone, i que porta el vestit amb qu\u00E8 es va casar fa tres mesos) m&amp;#039;explica que, com que la crisi ha acabat amb les grans campanyes de m\u00E0rqueting, ha tingut una idea per promocionar la seva nova novel\u00B7la, El contenido del silencio : se sortejar\u00E0 a si mateixa. Els qui esmentin el llibre al Facebook o al Twitter poden optar a una nit de copes en companyia de l&amp;#039;escriptora a Madrid o Barcelona. Confio que citar-la en aquesta contracr\u00F2nica no em faci candidata al premi: s\u00F3c abst\u00E8mia i tinc f\u00F2bia social. Preferiria que em toqu\u00E9s el lot de llibres que regala Planeta als qui encertin la travessa que ens fan omplir durant el sopar. (Per\u00F2 m&amp;#039;abstinc de participar-hi, perqu\u00E8 estic en acte de servei i tampoc vull abusar de la informaci\u00F3 privilegiada.)De qu\u00E8 parlen editors i agents, molts d&amp;#039;ells acabats d&amp;#039;aterrar de Frankfurt? De les enquestes electorals i del partit del Bar\u00E7a. &amp;quot;La bomba seria que el Planeta el guany\u00E9s Letizia Ortiz&amp;quot;, comenta una col\u00B7lega a quarts de dotze de la nit, quan ja hem pa\u00EFt l&amp;#039;amanida de mongetes amb magret d&amp;#039;\u00E0nec i el tronc de rap al vapor. Dona, si encara fes de periodista, no et dic que no fos possible. Per\u00F2 dubto sincerament, ehem, que la seva feina actual li deixi gaire temps per escriure novel\u00B7les. A m\u00E9s, com que els novel\u00B7listes s&amp;#039;alimenten de la realitat que els envolta, la futura reina del pa\u00EDs ve\u00ED s\u00ED que tindria problemes de consci\u00E8ncia amb la informaci\u00F3 privilegiada."^^<http://www.w3.org/2001/XMLSchema#string>
<http://www.arabalears.cat/cultura/rumors-temps-del-Twitter_0_573542715.html>